IMISLab/GreekWikipedia huggingface dataset:
Ζάνα Μαριάνοβιτς

Η Ζάνα Μαριάνοβιτς (γεννηθείσα την 31 Μαΐου 1983) είναι μία Βόσνια ηθοποιός, διάσημη για το ρόλο της ως Άλμα στην ταινία του 2008, Χιόνι. Το 2010 είχε σημαντικό ρόλο στην ταινία Στη Γη του Αίματος και του Μελιού (2011), στην οποία έκανε το σκηνοθετικό της ντεμπούτο η Αντζελίνα Τζολί. Επίσης υποδύθηκε την Κόμπρα στην παραγωγή της Θεατρικής Εταιρείας East West με τίτλο Class Enemy, σκηνοθεσίας του Χάρης Πάσοβιτς. Η Ζάνα έχει σπουδάσει υποκριτική στην Ακαδημία Ερμηνευτικών Τεχνών του Σαράγιεβο. Επίσης, ράπαρε στο κομμάτι του Βοσνιακού-Κροατικού συγκροτήματος Teška Industrija (Βαριά Βιομηχανία) με τίτλο «EUdala se Lijepa naša».

 ΤαινίεςLjeto u zlatnoj dolini (Καλοκαίρι στην Χρυσή Κοιλάδα, 2003) Teško je biti fin (Είναι δύσκολο να είσαι Καλός, 2007) Snijeg (Χιόνι, 2008) Snovi (Όνειρα, 2008) Transfer (Μεταφορά, 2010) In the Land of Blood and Honey (Στη Γη του Αίματος και του Μελιού, 2011) Broken (Σπασμένο, 2012)ΤηλεόρασηCrna hronika (Μαύρο Χρονικό, 2004) Lud, zbunjen, normalan (Τρελή, Συγχυσμένη, Κανονική, 2007–10), διαδοχικές εμφανίσεις σε 29 επεισόδια 60 Minutes (60 λεπτά, 2011) This Week (Αυτήν την εβδομάδα, 2011) Tavis Smiley (Τάβις Σμάιλι, 2011–12), 2 επεισόδια Charlie Rose (Τσάρλι Ρόουζ, 2011) Priče iza diskrecione linije (Ιστορίες Πίσω από τη Γραμμή της Διακριτικότητας, 2012) New Year's Eve with Magacin Kabare (Παραμονή Πρωτοχρονιάς με την Μαγκασίν Καμπαρέ, 2012) The Game (UK TV series) (Το Παιχνίδι, σειρά της Βρετανικής Τηλεόρασης, 2014)Ταινίες μικρού μήκοςPrva plata (Paycheck, Επιταγή μισθοδοσίας, 2005) Ζάνα Μάριανοβιτς στην IMDb
Εθνική Μαλαισίας (καλαθοσφαίριση γυναικών)

Τελ. Ενημέρωση: 24 Ιανουαρίου 2015Η εθνική ομάδα καλαθοσφαίρισης γυναικών της Μαλαισίας αντιπροσωπεύει τη Μαλαισία στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Μαλαισιανής Ομοσπονδίας Καλαθοσφαίρισης (Malaysia Basketball Association).

 Επιφανέστερες στιγμές στην ιστορία της ομάδας είναι οι δύο συμμετοχές της σε Παγκόσμια Πρωταθλήματα κατά τα έτη 1979 και 1990. Στη δεύτερη περίσταση η Μαλαισία ήταν επιπλέον η διοργανώτρια χώρα. Μέχρι σήμερα δεν έχει ποτέ λάβει μέρος σε κάποια Ολυμπιακή Διοργάνωση.Η πρώτη της συμμετοχή στο Ασιατικό Πρωτάθλημα της FIBA Asia έλαβε χώρα το 1965, ενώ από το 1995 αγωνίζεται και στο Πρωτάθλημα Νοτιοανατολικής Ασίας που διοργανώνει η SEABA, θυγατρική της FIBA Asia. Επίσης, η Μαλαισία διαθέτει δικαίωμα συμμετοχής στους Ασιατικούς Αγώνες και στους Αγώνες Νοτιοανατολικής Ασίας υπό τη σκέπη της Διεθνούς Ολυμπιακής Επιτροπής. Πορεία σε Παγκόσμια Πρωταθλήματα Ακολουθούν οι τελικές θέσεις κατάταξης της Εθνικής Ομάδας της Μαλαισίας σε Παγκόσμια Πρωταθλήματα: Πορεία σε Ασιατικά Πρωταθλήματα Ακολουθούν οι τελικές θέσεις κατάταξης της Εθνικής Ομάδας της Μαλαισίας σε Ασιατικά Πρωταθλήματα: Πορεία σε Πρωταθλήματα Νοτιοανατολικής Ασίας Ακολουθούν οι τελικές θέσεις κατάταξης της Εθνικής Ομάδας της Μαλαισίας σε Πρωταθλήματα Νοτιοανατολικής Ασίας: Πορεία σε Ασιατικούς Αγώνες Ακολουθούν οι τελικές θέσεις κατάταξης της Εθνικής Ομάδας της Μαλαισίας σε Ασιατικούς Αγώνες: Πορεία σε Αγώνες Νοτιοανατολικής Ασίας Ακολουθούν οι τελικές θέσεις κατάταξης της Εθνικής Ομάδας της Μαλαισίας σε Αγώνες Νοτιοανατολικής Ασίας: Εθνική Μαλαισίας (καλαθοσφαίριση ανδρών) Malaysia και Malaysia, ιστορικό ανά έτος στον επίσημο ιστότοπο των αρχείων της FIBA. (Αγγλικά) Malaysia Basketball Association Αρχειοθετήθηκε 2014-04-23 στο Wayback Machine., επίσημος ιστότοπος. (Αγγλικά)
Αλέκσα Γιάνκοβιτς

Ο Αλέκσα Γιάνκοβιτς (σερβικά : Алекса Јанковић) (Τιμισοάρα, Αυστροουγγαρία 1806 - Βελιγράδι, Βασίλειο της Σερβίας 22 Ιουνίου 1869) ήταν πολιτικός της Σερβίας όπου χρημάτισε υπουργός και πρωθυπουργός του πριγκιπάτου της Σερβίας.

 Φοίτησε το δημοτικό και γυμνάσιο στην Τιμισοάρα τότε και στη συνέχεια σπούδασε νομικά στη Βουδαπέστη. Το 1834 έφτασε στη Σερβία κι άρχισε να εργάζεται στο γραφείο του πρίγκιπα Μίλος Ομπρένοβιτς. Το 1838 επέστρεψε στην Αυστροουγγαρία για να ολοκλήρωση τις σπουδές του στην νομική. Το 1839 επέστρεψε στην εργασία του στο γραφείο του πρίγκιπα και το 1842 έγινε διευθυντής. Η άνοδος στην εξουσία της δυναστείας Καρατζόρτζεβιτς, στο πρόσωπο του πρίγκιπα Αλέξανδρου, επιτάχυνε την καριέρα του. Από το Νοέμβριο του 1842 έως τον Αύγουστο του 1843 χρημάτισε υπουργός εξωτερικών, και το 1847 και το 1848 υπουργός δικαιοσύνης. Ήταν εκ νέου υπουργός εξωτερικών το 1852 και από το 1854 υπουργός παιδείας. Από τις 28 Δεκεμβρίου 1855 έως τις 10 Ιουνίου 1856 ήταν ο εκπρόσωπος του πρίγκιπα, δηλαδή το ισοδύναμο ενός πρωθυπουργού. Υπηρέτησε ταυτόχρονα τη θέση του υπουργού εξωτερικών. Το 1858 ο πρίγκιπας Αλέξανδρος Καρατζόρτζεβιτς αναγκάστηκε να παραιτηθεί και μαζί του παραιτήθηκε και ο Γιάνκοβιτς, η αλλαγή καθεστώτος σηματοδότησε το τέλος της πολιτικής του σταδιοδρομίας. Από το 1864 ήταν επίτιμο μέλος της επιστημονικής κοινωνίας της Σερβίας που αργότερα άλλαξε όνομα σε Σερβική ακαδημία επιστημών και τεχνών. Βιογραφικό του Αλέξα Γιάνκοβιτς
ΦΚ ΡΦΣ

Η ΦΚ ΡΦΣ (FK RFS) είναι Λετονικός ποδοσφαιρικός σύλλογος που εδρεύει στη Ρίγα και συμμετέχει στο Πρωτάθλημα Λετονίας. Βασίζεται στις ακαδημίες του Σχολείου Ποδοσφαίρου Ρίγας (RFS), που ιδρύθηκε το 1962.

 Ο σύλλογος προβιβάστηκε στη Virsliga το 2016, παίρνοντας τη θέση της Σκόντο ΦΚ, η οποία δεν έλαβε άδεια. To 2018, Η ΡΦΣ έλαβε συμμετοχή στα προκριματικά του ΟΥΕΦΑ Γιουρόπα Λιγκ για πρώτη φορά στην ιστορία της. Το 2019, κέρδισαν το πρώτο τους τρόπαιο, το κύπελλο Λετονίας. Ο σύλλογος έπρεπε να περιμένει μέχρι την περίοδο 2021-22 για την πρώτη του ευρωπαϊκή νίκη, η οποία ήρθε ενάντια της Κλάκσβικ με συνολικό σκορ 5-6. Επικράτησαν επίσης ενάντια στην Πούσκας Ακαντέμια όπου έπειτα ηττήθηκαν από την Γάνδη. (Λεττονικά) Επίσημος ιστότοπος Αρχειοθετήθηκε 2019-04-01 στο Wayback Machine. Προφίλ συλλόγου στο Transfermarkt.com
Πανελλήνιο πρωτάθλημα στίβου ανδρών 2009

Το 95ο Πανελλήνιο πρωτάθλημα στίβου ανδρών 2009 διεξήχθη στις 1–2 Αυγούστου 2009 στο Καυτανζόγλειο Στάδιο, στη Θεσσαλονίκη μαζί με το αντίστοιχο πανελλήνιο πρωτάθλημα στίβου γυναικών 2009. Πρωταθλητής σύλλογος αναδείχθηκε ο Ολυμπιακός Σ.Φ.Π. για τέταρτη φορά στην ιστορία του.

 Είχαν προηγηθεί σε ξεχωριστές ημερομηνίες τα πρωταθλήματα του δρόμου 10χλμ εντός σταδίου, των 20χλμ βάδην και του δεκάθλου. Φυσικά, τα αποτελέσματά τους υπολογίστηκαν στην τελική βαθμολογία. Το πρωτάθλημα μαραθωνίου διεξήχθη στις 8 Νοεμβρίου στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο. Η διοργάνωση προσέλκυσε μεγάλο πλήθος δρομέων και σημειώθηκε ρεκόρ συμμετοχών. Ξεκίνησαν 3.279 και τερμάτισαν 3.209Έλληνες και ξένοι δρομείς, που σημείωσαν πολύ καλούς χρόνους παρά τη σφοδρή καταιγίδα που ξέσπασε τα πρώτα 90 λεπτά του αγώνα. Ο πανελληνιονίκης Δημήτρης Θεοδωρακάκος ήταν δωδέκατος στη γενική κατάταξη και πρώτος Ευρωπαίος, αφού οι έντεκα πρώτοι ήταν οκτώ Κενυάτες, δύο Αιθίοπες και ένας Γιαπωνέζος. Στη μάχη της βαθμολογίας επικράτησε ο Ολυμπιακός Σ.Φ.Π. για τέταρτη συνεχόμενη χρονιά με μεγάλη διαφορά βαθμών από τον δεύτερο Πανελλήνιο Γ.Σ. «stivoz.gr: Αποτελέσματα Πανελλήνιου Πρωταθλήματος Στίβου 2009». Αρχειοθετήθηκε από το πρωτότυπο στις 2 Νοεμβρίου 2022. Ανακτήθηκε στις 2 Νοεμβρίου 2022. «Αποτελέσματα Πανελλήνιου Πρωταθλήματος 20 χλμ βάδην». Αρχειοθετήθηκε από το πρωτότυπο στις 13 Οκτωβρίου 2022. «Αποτελέσματα Πανελλήνιου Πρωταθλήματος 50 χλμ βάδην». Αρχειοθετήθηκε από το πρωτότυπο στις 3 Νοεμβρίου 2022. Ανακτήθηκε στις 3 Νοεμβρίου 2022. «Αποτελέσματα Πανελλήνιου Πρωταθλήματος 10.000μ». Αρχειοθετήθηκε από το πρωτότυπο στις 3 Νοεμβρίου 2022. «Αποτελέσματα Πανελλήνιου Πρωταθλήματος Σύνθετων αγωνισμάτων». Αρχειοθετήθηκε από το πρωτότυπο στις 3 Νοεμβρίου 2022. Αποτελέσματα Πανελλήνιου Πρωταθλήματος Μαραθώνιου 2008 ΣΕΓΑΣ Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 240-242 και 300-302.
Άντζελα Περιστέρη

Η Άντζελα Περιστέρη (αλβανικά: Anxhela Peristeri, αλβανική προφορά: [andʒɛla pɛɾistɛɾi], γενν. 24 Μαρτίου 1986), επίσης γνωστή ως Anxhela, είναι Αλβανίδα τραγουδίστρια. Εκπροσώπησε την Αλβανία στο Διαγωνισμό Τραγουδιού της Eurovision 2021 στο Ρότερνταμ της Ολλανδίας, κατακτώντας την 21η θέση.

 Η Άντζελα Περιστέρη έλαβε τα πρώτα της μαθήματα τραγουδιού στην πατρίδα της, τελείωσε το λύκειο στα Τίρανα, ενώ αποφοίτησε από την Ακαδημαϊκή Σχολή στην Αθήνα της Ελλάδας. Με ελληνική καταγωγή από την μεριά του πατέρα της, η Περιστέρη ξεκίνησε την μουσική της καριέρα από την Ελλάδα όπου έχει επίσης συμμετάσχει στο X Factor και έχει τραγουδήσει σε μεγάλες σκηνές και δίπλα σε σημαντικά ονόματα της ελληνικής δισκογραφίας. Μετά από πολλά χρόνια απουσίας από τις σκηνές της Αλβανίας, το 2014 επέστρεψε με νέο τραγούδι και βίντεο κλιπ με τίτλο "Female Media". Η τραγουδίστρια ζει πλέον στα Τίρανα και συμμετέχει τακτικά σε φεστιβάλ και παραστάσεις που πραγματοποιούνται στην Αλβανία. Είναι η νικήτρια της πρώτης σεζόν της αλβανικής έκδοσης του "Your Face Sounds Familiar" και η δεύτερη στο "C'est la vie". Νίκησε ακόμη στο Kënga Magjike 2017. Τον Δεκέμβριο του 2001, η Περιστέρη συμμετείχε ανεπιτυχώς στο Festivali i Këngës με το τραγούδι "Vetëm ty të kam". Τον Δεκέμβριο του 2016, έκανε το ντεμπούτο της στο Kënga Magjike 2016 με το τραγούδι "Genjeshtar", όπου τερμάτισε στη 2η θέση. Στη συνέχεια, τον Δεκέμβριο του 2017, κέρδισε την 19η έκδοση του Kënga Magjike με το τραγούδι "E Çmendur". Τον Δεκέμβριο του 2019, συμμετείχε στην 21η έκδοση με το τραγούδι "Dikush i imi" και τελικά τερμάτισε στην τρίτη θέση. Τον Οκτώβριο του 2020, ανακοινώθηκε από τον αλβανικό ραδιοτηλεοπτικό οργανισμό, Radio Televizioni Shqiptar (RTSH), ως μία από τους είκοσι έξι διαγωνιζόμενους που επιλέχθηκαν να συμμετάσχουν στην 59η έκδοση του Festivali i Këngës με το τραγούδι "Karma". Αναδείχθηκε νικήτρια και εκπροσώπησε την Αλβανία στον Διαγωνισμό Τραγουδιού της Eurovision 2021 τον Μάιο, καταλαμβάνοντας την 21η θέση στον τελικό. 2004 – Për ju 2014 – Femër mediatike 2015 – Bye Bye (feat. Marcus Marchado) 2015 – Bye Bye (feat. Aurel, Blerina & Erik Lloshi) 2015 – Ta kam dhon 2015 – Si po jetoj 2016 – Afer meje 2016 – Gënjeshtar 2017 – Qesh (με Aurel Thellimi) 2017 – I joti 2020 – Dashni 2020 – Lujta Ως συνεμφανιζόμενος καλλιτέχνης 2016 – Llokum (Gold AG feat. Anxhela Peristeri) 2019 – Fiksim (Gold AG feat. Anxhela Peristeri)
Ξέσπασμα σιφώνων 2-3 Μαρτίου 2012

Το ξέσπασμα σιφώνων στις αρχές Μαρτίου 2012 ήταν ένα μεγάλο ξέσπασμα σιφώνων που έλαβε χώρα στις 2 και 3 Μαρτίου 2012. Συνολικά 70 σίφωνες προκάλεσαν καταστροφές στην κοιλάδα του Οχάιο και γενικότερα στις νότιες πολιτείες των ΗΠΑ, οι 60 εκ των οποίων σχηματίστηκαν την Παρασκευή 2 Μαρτίου. Οι δύο ισχυρότεροι σίφωνες έφτασαν σε επίπεδο έντασης EF4 στην Ενισχυμένη Κλίμακα Φουτζίτα, όπου το μέγιστο επίπεδο είναι το 5. Ο συνολικός απολογισμός του ξεσπάσματος ήταν 41 νεκροί από τους σίφωνες, συν 2 θάνατοι που δεν οφείλονταν στους σίφωνες, καθώς προκλήθηκαν από άλλα φαινόμενα που συνοδεύουν τις καταιγίδες. Είναι χαρακτηριστικό ότι λιγότερο από 72 ώρες πριν, είχε ξεσπάσει ένα δεύτερο, ξεχωριστό ξέσπασμα σιφώνων, που στοίχισε τη ζωή σε 13 ανθρώπους.

 Το ξέσπασμα σιφώνων στις 2 και 3 Μαρτίου 2012, ήταν το ισχυρότερο ξέσπασμα που έχει ποτέ καταγραφεί σε μήνα Μάρτιο, ενώ το προηγούμενο ρεκόρ είχε σημειωθεί το 2006, όταν στο τριήμερο 11 με 13 Μαρτίου σημειώθηκαν 74 σίφωνες. Χαρακτηριστικό είναι το γεγονός ότι φυσιολογικά ολόκληρο το μήνα Μάρτιο καταγράφονται κατά μέσον όρο 80 σίφωνες στις Ηνωμένες Πολιτείες. Επίσης, είναι το δεύτερο πιο φονικό ξέσπασμα σιφώνων που έχει συμβεί ποτέ αρχές Μαρτίου, πίσω μόνο από τον σίφωνα του Κάντλεστικ Παρκ, στις 3 Μαρτίου 1966, έντασης F5, ο οποίος προκάλεσε το θάνατο 58 ανθρώπων. Ο Πρόεδρος των ΗΠΑ, Μπαράκ Ομπάμα, δήλωσε τότε επίσημα ότι «η Ομοσπονδιακή Υπηρεσία Αντιμετώπισης Εκτάκτων Καταστάσεων θα προσφέρει βοήθεια σε κάθε πολιτεία, αν αυτό θεωρηθεί αναγκαίο». Σίφωνας Ξέσπασμα σιφώνων Κλίμακα Φουτζίτα Ενισχυμένη Κλίμακα Φουτζίτα Κλίμακα TORRO Time-lapse visualization of the March 2, 2012 tornado outbreak.
Κύπελλο Κυπελλούχων Ευρώπης ποδοσφαίρου 1973-74

Την περίοδο 1973-74 το Κύπελλο Κυπελλούχων Ευρώπης κατέκτησε η Μαγδεβούργο ΦΚ κερδίζοντας στον τελικό την ΑΚ Μίλαν. Ήταν η μόνη νίκη ομάδας από τη Λαϊκή Δημοκρατία της Γερμανίας σε ευρωπαϊκή διοργάνωση.

 Κύπελλο Πρωταθλητριών Ομάδων Ευρώπης 1973-74 Κύπελλο ΟΥΕΦΑ 1973-1974 Η διοργάνωση στην ιστοσελίδα της ΟΥΕΦΑ Τα αποτελέσματα στη σελίδα Rec.Sport.Soccer Statistics Foundation Cup Winners Cup Seasons 1973-74 1973–74 Cup Winners Cup
Άννα Σοφία του Σβάρτσμπουργκ-Ρούντολστατ

Η Άννα Σοφία (γερμ. Anne Sophie, 9 Σεπτεμβρίου 1700 - 11 Δεκεμβρίου 1780) από τον Οίκο του Σβάρτσμπουργκ ήταν κόρη του Πρίγκιπα του Σβάρτσμπουργκ-Ρούντολστατ και με τον γάμο της έγινε Δούκισσα της Σαξονίας-Κόμπουργκ-Ζάαλφελντ.

 Ήταν η έκτη κόρη του Λουδοβίκου Φρειδερίκου Α΄ του Σβάρτσμπουργκ-Ρούντολστατ και της Άννας Σοφίας των Βέττιν, κόρης του Φρειδερίκου Α΄ της Σαξονίας-Γκότα-Άλτενμπουργκ. Παντρεύτηκε το 1723 τον Φραγκίσκο Ιωσία της Σαξονίας-Κόμπουργκ-Ζάαλφελντ και είχε τέκνα: Ερνέστος Φρειδερίκος 1724-1800, Δούκας της Σαξονίας-Κόμπουργκ-Ζάαλφελντ. Ιωάννης Γουλιέλμος 1726-1745, σκοτώθηκε στη μάχη στο Χόενφριντμπερκ. Άννα Σοφία 1727-1728. Χριστιανός Φραγκίσκος 1730-1797. Καρλόττα Σοφία 1731-1810, παντρεύτηκε τον Λουδοβίκο του Μεκλεμβούργου-Σβερίν. Φρειδερίκη Μαγδαληνή 1733-1734 Φρειδερίκη Καρολίνα 1735-1791, παντρεύτηκε τον Κάρολο Αλέξανδρο του Βρανδεμβούργου-Άνσμπαχ. Ιωσίας 1737-1815, Πρίγκιπας της Σαξονίας-Κόμπουργκ-Ζάαλφελντ. August Beck: Franz Josias, Herzog von Sachsen-Koburg-Saalfeld. En: Allgemeine Deutsche Biographie (ADB). Band 7, Duncker & Humblot, Leipzig 1877, S. 296. Das herzogliche Haus Sachsen-Coburg-Gotha. Seine Geschichte und gegenwärtige Stellung in Europa. C. Macklot, 1842, S. 234 ff. (Digitalisat)
Πόντος εμπειρίας

Οι πόντοι εμπειρίας (ή αλλιώς XP ή EXP από το αγγλικό experience points) στα παιχνίδια ρόλων αποτελούν μια μονάδα μέτρησης της προόδου ενός χαρακτήρα (player character). Με άλλα λόγια, οι πόντοι εμπειρίας αποτελούν την ανταμοιβή που λαμβάνουν οι χαρακτήρες για την επίτευξη στόχων, την αντιμετώπιση εμποδίων ή αντιπάλων και γενικά για μια οποιαδήποτε επιτυχή, αποτελεσματική πράξη. Οι πόντοι εμπειρίας είναι λοιπόν στενά συνυφασμένοι με την εξέλιξη και πρόοδο ενός χαρακτήρα και ο συνολικός αριθμός τους καθορίζει το επίπεδο (level) ενός χαρακτήρα ή, στην περίπτωση παιχνιδιού στο οποίο δεν εφαρμόζεται σύστημα εξέλιξης με επίπεδα, τη δυναμικότητα ενός χαρακτήρα. Όσο πιο πολλά XP έχει συγκεντρώσει ένας χαρακτήρας, τόσο πιο έμπειρος, ισχυρός και ικανός είναι. Στα περισσότερα παιχνίδια ρόλων, όσο υψηλότερο είναι το επίπεδο στο οποίο βρίσκεται ένας player character, τόσο μεγαλύτερος είναι ο αριθμός πόντων εμπειρίας που απαιτείται για το πέρασμα στο επόμενο υψηλότερο επίπεδο. Το παιχνίδι γίνεται ολοένα και πιο απαιτητικό, οι καταστάσεις γίνονται ολοένα και πιο χαλεπές, ισχυρότεροι αντίπαλοι, δυσκολότερα εμπόδια αλλά με την αυξανόμενη δυσκολία συμβαδίζει και η απονομή πόντων εμπειρίας.

 Στα pen & paper παιχνίδια ρόλων, δηλαδή στα επιτραπέζια παιχνίδια ρόλων, ο gamemaster είναι αρμόδιος για την απονομή των πόντων εμπειρίας στους παίκτες. Απονέμονται μετά το τέλος μιας περιπέτειας ή εάν η περιπέτεια είναι μεγάλη στο τέλος ενός τμήματος αυτής ή στο τέλος του session (συνάντηση). Κάθε παιχνίδι διαθέτει διαφορετικό σύστημα απονομής των πόντων εμπειρίας και ο gamemaster τηρεί τους κανόνες του συστήματος αυτού όταν απονέμει τα ΧΡ. Για παράδειγμα στο Dungeons & Dragons και σε πολλά άλλα παιχνίδια, ο gamemaster πρέπει να λογαριάζει τον αριθμό των ΧΡ που προσφέρουν τα πλάσματα, όταν αυτά εξουδετερώνονται από τους χαρακτήρες των παικτών. Λογικά όσο πιο ισχυρό είναι ένα πλάσμα τόσο πιο πολλά ΧΡ προσφέρει. Ο gamemaster οφείλει να είναι αμερόληπτος αλλά αυτό δεν σημαίνει ότι η κατανομή των ΧΡ θα είναι ισομερής και ότι όλοι οι παίκτες πρέπει να λαμβάνουν πάντα τον ίδιο αριθμό πόντων. Όσο πιο αποτελεσματικά παίξει κανείς στη διάρκεια μιας περιπέτειας, τόσο πιο πολλούς πόντους δικαιούται να λάβει. Στα ηλεκτρονικά παιχνίδια ρόλων, τα XP απονέμονται αυτόματα από το πρόγραμμα όταν ο παίκτης ολοκληρώνει κάποιο quest (αποστολή) και κάθε φορά που καταβάλλει μια αποτελεσματική προσπάθεια άξιας πόντων εμπειρίας (π.χ. επιτυχής χρήση ενός skill). Τα Fallout (1997), Fallout 2 (1998) και Fallout 3 (2007) αποτελούν χαρακτηριστικά παραδείγματα ενός τρόπου απονομής των πόντων στα ηλεκτρονικά παιχνίδια. Σε αυτά, όταν ένας παίκτης χρησιμοποιεί αποτελεσματικά κάποιο skill ή όταν εξολοθρεύει έναν αντίπαλο, λαμβάνει αμέσως και αυτόματα το ποσό πόντων που αντιστοιχεί στις επιτυχημένες πράξεις που πραγματοποίησε και μάλιστα το κάθε ποσό εμφανίζεται στην μπάρα του παιχνιδιού προς ενημέρωση του παίκτη. Σε άλλα παιχνίδια, όπως το The Elder Scrolls III: Morrowind (2002) και το The Elder Scrolls IV: Oblivion (2006) , το πρόγραμμα ενημερώνει τον παίκτη για την πρόοδο σε κάποιο skill, που σταδιακά οδηγεί σε άνοδο του level του χαρακτήρα.
Κύπελλο Ιντερτότο 1965-66

Το Διεθνές Ποδοσφαιρικό Κύπελλο 1965-66 ή Κύπελλο Ράπαν, όπως ήταν πιο γνωστό (το μετέπειτα Κύπελλο Ιντερτότο), κατακτήθηκε από την 1. ΦΚ Λοκομοτίβ Λειψίας, η οποία έχασε στον τελικό της περασμένους περιόδου). Κέρδισε την ΙΦΚ Νόρσεπιγκ. Μετά από τον πειραματισμό των 12 ομίλων και των 48 ομάδων για δύο χρόνια, η διοργάνωηση επέστρεψε στην κανονική της μορφή των 32 ομάδων και των 8 ομίλων. Σαν αποτέλσμα, οι ομάδες προκρίθηκαν απευθείας στα προημιτελικά μετά την φάση των ομίλων, ενώ την περασμένη χρονιά υπήρξε και πρώτος γύρος.

 Οι ομάδες διαχωρίστηκαν σε 8 ομίλους των 4 ομάδων. Οι ομάδες από την Ολλανδία, τη Σουηδία, την Ελβετία και τη Δυτική Γερμανία τοποθετήθηκαν στην περιοχή Α ενώ οι ομάδες από την Τσεχοσλοβακία, την Ανατολική Γερμανίας, την Πολωνία και της Γιουγκοσλαβία τοποθετήθηκαν στην περιφέρεια Β. Οι 8 νικήτριες των ομίλων προκρίθηκαν στη φάση των νοκ-άουτ. Ζελέζνιτσαρ became prohibited from international competition by the Yugoslav FA, so ΣΚ Λειψίας advanced to the knock-out rounds instead 1 Η Χέμι Λειψίας προκρίθηκε στα ημιτελικά μετά από κλήρωση. Το παιχνίδ μεταξύ Χέμι Λειψίας και ΦΚ Χάνσα Ρόστοκ καταγράφηκε επίσης σαν 3-2, αλλά επίσημα καταγράφεται σαν 4-3. 1 Η ΙΦΚ Νόρσεπιγκ Norrköping προκρίθηκε στον τελικό μετά από κλήρωση. Κύπελλο Πρωταθλητριών Ομάδων Ευρώπης 1965-66 Κύπελλο Κυπελλούχων Ευρώπης ποδοσφαίρου 1965-66 Κύπελλο Διεθνών Εκθέσεων 1965-66 Αποτελέσματα στο Rec.Sport.Soccer Statistics Foundation [1] by Pawel Mogielnicki
Τεοντόρ Ζερικώ

Ο Ζαν-Λουί-Τεοντόρ Ζερικώ (Jean-Louis-Théodore Gericault, 26 Σεπτεμβρίου 1791 - 26 Ιανουαρίου 1824) ήταν Γάλλος ζωγράφος και λιθογράφος και καθοριστική μορφή του Γαλλικού Ρομαντισμού. Στη διάρκεια της σύντομης ζωής του, που έληξε με τραγικό τρόπο, κράτησε αποστάσεις από την παράδοση και με την τέχνη του προσπάθησε να ανατρέψει τους κανόνες του Σαλόν και της Ακαδημίας. Ο διασημότερος πίνακάς του, «Η Σχεδία της Μέδουσας», προκάλεσε αμηχανία για τον μοντερνισμό του θέματος και τους αιχμηρούς πολιτικούς υπαινιγμούς του. Συναρπαζόταν με τα άλογα, τα οποία αποτέλεσαν το συνηθέστερο θέμα του, η σύγκρουση ανάμεσα στον άνθρωπο και στο ζώο αυτό. Εκφράζει δε και τη δική του εσώτερη πάλη, στην προσπάθεια να τιθασεύσει το θυελλώδες ταμπεραμέντο του. Παρ' όλο που καταγόταν από πολύ πλούσια οικογένεια, πράγμα που του εξασφάλιζε τη δυνατότητα να ζωγραφίζει χωρίς να τον απασχολούν έγνοιες βιοπορισμού, δεν έζησε εύκολη ζωή. Κατατάχτηκε στο Βασιλικό Στρατό και κάποια στιγμή αναγκάστηκε να κρύβεται από τα στρατεύματα του Ναπολέοντα Α΄. Είχε έναν αμφιλεγόμενο δεσμό με θεία του και τραυματίστηκε πολλές φορές, πέφτοντας από άλογο, ατυχήματα που επιτάχυναν τον θάνατό του.

 Γεννήθηκε στις 26 Σεπτεμβρίου στη Ρουέν. Ήταν γόνος εύπορης οικογένειας. Σε ηλικία 4 ετών μετακομίζουν στο Παρίσι και φοιτά στο Αυτοκρατορικό Λύκειο για δεκατρία χρόνια. Το 1808 αρχίζει να φοιτά στο ατελιέ του Καρλ Βερνέ (Carle Vernet), ζωγράφου ειδικευμένου σε σκηνές μάχης, κυνηγιού και ιπποδρομιών. Δύο χρόνια μετά, γίνεται μαθητής του Πιέρ-Ναρσίς Γκερέν, επιτυχημένου ζωγράφου της εποχής. To 1812 εκθέτει στο Σαλόν το έργο «Αξιωματικός Έφιππων Κυνηγών Αυτοκρατορικής Φρουράς εφορμά» και κερδίζει το χρυσό μετάλλιο. Σε δύο χρόνια, εκθέτει εκεί το «Τραυματισμένος θωρακοφόρος αποσύρεται από τη μάχη» και αντιμετωπίζεται με ψυχρότητα. Την επόμενη χρονιά, συνάπτει ερωτικό δεσμό με την Αλεξαντρίν-Μοντέστ Καρτέλ και κατατάσσεται για οκτώ μήνες στο σώμα της Βασιλικής Φρουράς. Το επόμενο έτος συμμετέχει στο διαγωνισμό για το βραβείο της Ρώμης, αλλά αποτυγχάνει. Όταν μάλιστα γίνεται γνωστός ο δεσμός του, η οικογένεια τον υποχρεώνει να μετακομίσει στη Ρώμη. Επιστρέφει στη Γαλλία το Σεπτέμβριο της επόμενης χρονιάς και, τον επόμενο Αύγουστο, η Αλεξαντρίν τού χαρίζει ένα γιο. Για να αποφύγει το σκάνδαλο, ο πατέρας του την υποχρεώνει να εγκατασταθεί στην εξοχή. Το 1819 ο πίνακας «Η Σχεδία της Μέδουσας» περνά σχεδόν απαρατήρητος από το Σαλόν. Την επόμενη χρονιά, όμως, τον εκθέτει στο Egyptian Hall οf London, όπου και διαμένει για ένα περίπου χρόνο. Επιστρέφει τον Δεκέμβριο της επόμενης χρονιάς στο Παρίσι με κλονισμένη υγεία. Το 1823, μετά από ένα ακόμα ατύχημα με το άλογο, η κατάστασή του επιδεινώνεται ραγδαία. Πεθαίνει στις 26 Ιανουαρίου 1824, σε ηλικία μόλις 33 ετών, και ενταφιάζεται στο Κοιμητήριο Περ Λασαίζ του Παρισιού. Βιογραφικό και έργα του Αρχειοθετήθηκε 2005-12-25 στο Wayback Machine. Περιγραφή του έργου Η σχεδία της Μέδουσας στον διαδικτυακό χώρο του Μουσείου του Λούβρου
NGC 1250

Ο NGC 1250 είναι φακοειδής γαλαξίας ο οποίος απέχει περίπου 275 εκατομμύρια έτη φωτός και βρίσκεται στον αστερισμό Περσέα. Ανακαλύφθηκε από τον αστρονόμο Λιούις Α. Σουίφτ (Lewis A. Swift) την 21η Οκτωβρίου 1886 και ανήκει στο Σμήνος γαλαξιών του Περσέα.

 NGC 1277 Δεδομένα για το NGC 1250 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 1250 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 1250 στο Wikimedia Commons
ΦΚ Ζυρίχη

Η ΦΚ Ζυρίχη (γερμανικά: Fussballclub Zürich) είναι επαγγελματικός ποδοσφαιρικός σύλλογος της Ελβετίας, που έχει έδρα στην πόλη της Ζυρίχης. Η έδρα της είναι το στάδιο Λέτσιγκρουντ («Letzigrund»), 25.000 θέσεων. Η ομάδα έχει κατακτήσει 12 φορές το πρωτάθλημα Ελβετίας και 10 φορές το κύπελλο Ελβετίας.

 Η ομάδα ιδρύθηκε την 1η Αυγούστου 1896 από πρώην μέλη τριών άλλων τοπικών ομάδων (FC Turicum, FC Viktoria, και FC Excelsior). Το πρώτο της πρωτάθλημα το κατέκτησε το 1901, αλλά μέχρι το 1924 δεν κατάφερε να επαναλάβει την ίδια πορεία. Μέχρι το 1930 η ομάδα είχε τμήματα και στην κωπηλασία, την πυγμαχία, τον στίβο και το χάντμπολ, αλλά αργότερα επικεντρώθηκε στο ποδόσφαιρο. Το 1924 επέστρεψε στη πρώτη θέση του πρωταθλήματος, αλλά μέχρι το 1960 δεν κατάφερε κάτι σημαντικό. Το 1934 υποβιβάστηκε ενώ επέστρεψε στη πρώτη κατηγορία το 1941, για να υποβιβαστεί ξανά το 1946. Το 1948 επανήλθε στη πρώτη κατηγορία αλλά για άλλη μία φορά υποβιβάστηκε το 1957. Τελικά επέστρεψε το 1959, για να αρχίσει μια περίοδο που θα χαρακτηρισθεί ως η «χρυσή εποχή» της ομάδας, από το 1960 έως το 1981, όταν πρόεδρός της ήταν ο Edwin Nägeli. Η ομάδα κατέκτησε 7 φορές το πρωτάθλημα και 5 φορές το κύπελλο Ελβετίας. Την περίοδο 1963-64 έφτασε μέχρι τα ημιτελικά του Κυπέλλου πρωταθλητριών, όπου έχασε από τη Ρεάλ Μαδρίτης, ενώ κάτι παρόμοιο επανέλαβε και την περίοδο 1976-77, όταν αποκλείστηκε από την Λίβερπουλ. Από το 1981 μέχρι το 2000 δεν κατάφερε να κερδίσει κάποιο τίτλο στην Ελβετία, ενώ για άλλη μια φορά υποβιβάστηκε κατηγορία, το 1988, για να επιστρέψει δύο χρόνια αργότερα. Το 1999 έφτασε μέχρι τούς 16 του κυπέλλου UEFA, όπου έχασε από τη ΑΣ Ρόμα, ενώ την επόμενη χρονιά κατέκτησε το κύπελλο Ελβετίας, επιστρέφοντας στις επιτυχίες. Το 2006 επέστρεψε στη κορυφή του πρωταθλήματος, ενώ το κατέκτησε και το 2007 και το 2009. Η ΦΚ Ζυρίχη έχει κατακτήσει 13 το Πρωτάθλημα ποδοσφαίρου Ελβετίας και 7 φορές το Κύπελλο Ελβετίας ποδοσφαίρου ανδρών Πρωτάθληματα Ελβετίας: 1902, 1924, 1963, 1966, 1968, 1974, 1975, 1976, 1981, 2006, 2007, 2009, 2022 Κύπελλα Ελβετίας: 1966, 1970, 1972, 1973, 1976, 2000, 2005, 2014, 2016, 2018 Επίσημος ιστότοπος (Γερμανικά) στατιστικά FC Zürich (Γερμανικά)
Πρωτάθλημα Ε.Π.Σ. Πειραιώς 1957-58

Το πρωτάθλημα της Ε.Π.Σ. Πειραιώς 1957-58 διεξήχθη σε τέσσερις κατηγορίες με τη συμμετοχή 49 ομάδων, μετά την ένταξη έξι νέων σωματείων-μελών: Βύζας Μεγάρων, Μαύρος Αετός Κερ., Θύελλα Κρήνης, ΑΕ Χατζηκυριάκειου, ΑΕ Κορυδαλλού, ΑΕ Περάματος. Τον τίτλο κατέκτησε ο σχεδόν μόνιμος πρωταθλητής Ολυμπιακός, για 23η φορά και μαζί με την 2η και 3η ομάδα προκριθηκαν στο Πανελλήνιο πρωτάθλημα ποδοσφαίρου ανδρών 1957-1958. Στις μικρότερες κατηγορίες συνέχισε να ισχύει ο κανονισμός του αγώνα διαβάθμισης για την άνοδο, μεταξύ της ουραγού κάθε κατηγορίας και την πρωταθλήτριας της αμέσως κατώτερης.

 Α΄ με 8 ομάδες σε ενιαίο όμιλο δύο γύρων. Β΄ με 12 ομάδες σε δύο ομίλους δύο γύρων. Γ΄ με 14 ομάδες σε ενιαίο όμιλο ενός γύρου. Δ΄ με 15 ομάδες σε δύο ομίλους (7 και 8 ομάδων) ενός γύρου. Πρωταθλητής, πρόκριση στο Πανελλήνιο πρωτάθλημα ποδοσφαίρου ανδρών 1957-1958. Ολυμπιακός. Σύνθεση': Σάββας Θεοδωρίδης, Ηλίας Ρωσίδης, Θανάσης Σούλης-Κίνλεϊ, Δημήτρης Στεφανάκος, Κώστας Πολυχρονίου, Μπάμπης Κοτρίδης, Φίλιππος Τσαντάκης, Σωτήρης Γκαβέτσος, Γιάννης Ιωάννου, Ηλίας Υφαντής, Θανάσης Μπέμπης, Θέμης Μουστακλής, Αντώνης Ποσειδών, Μήτσου, Καραφουλίδης, Κώστας Μεσολογγίτης, Σταύρος Τσώχος, Ζαρίκος. Προπονητής: Κέμενι Τίμπορ. Δευτεραθλητής, πρόκριση στο Πανελλήνιο πρωτάθλημα ποδοσφαίρου ανδρών 1957-1958. Προοδευτική Τριταθλητής, πρόκριση στο Πανελλήνιο πρωτάθλημα ποδοσφαίρου ανδρών 1957-1958. Εθνικός Άνοδος από τη Β΄: Αργοναύτης*Αγώνας κατάταξης: Εθνικός - Ατρόμητος Π.: 1–1. Ο Εθνικός ευνοήθηκε λόγω καλύτερης διαφοράς τερμάτων και κατετάγη 3ος. Σύμφωνα με τον κανονισμό έδωσαν αγώνες διαβάθμισης για μια θέση στην Α΄ κατηγορία ο ουραγός της Α΄ "ΑΟ Φιλάθλων" με τον πρωταθλητή της Β΄ κατηγορίας Αργοναύτη. Οι δυο ομάδες είχαν αναμετρηθεί και την προηγούμενη χρονιά σε αγώνες διαβάθμισης και η σειρά είχε διακοπεί υπέρ των Φιλάθλων λόγω επεισοδίων. Έτσι οι αγώνες προβλέπονταν συναρπαστικοί. Αυτή τη φορά τυχερός ήταν ο Αργοναύτης, που επικράτησε και ανέβηκε στην Α΄ κατηγορία ΑΟ Φίλαθλοι - Αργοναύτης: 1-1. Αργοναύτης - ΑΟ Φίλαθλοι: 2-0. Για τον τίτλο: Αργοναύτης Πειραιά - Δόξα Πειραιά: 2-2, 0-0, 1-0. Για την αποφυγή διαβάθμισης: Παλαιά Κοκκινιά - Πανασπροπυργιακός: (;) Αίας Σαλαμίνας - Πανασπροπυργιακός: 3-1, 4-1 *Αγώνες διαβάθμισης:Απόλλων-Σπίθα: 1-0, 2-3, 2-2, 0-2. Τελικά, ούτε ο Απόλων έπεσε. Για τον τίτλο: Σπίθα Νίκαιας - Βύζας Μεγάρων: 2-0 χωρίς αγώνα. Ο Βύζας μηδενίστηκε, διότι χρησιμοποίησε παίκτη χωρίς έγκυρο δελτίο, αν και είχε νικήσει και στα δύο ματς με 1-0, 5-3. Τελικά, ανέβηκε και ο Βύζας λόγω αύξησης των ομάδων της Γ΄ σε 16. Στη δόκιμο κατηγορία συμμετείχαν 8 σύλλογοι , πέντε εκ των οποίων εντάχθηκαν επίσημα στην ΕΠΣΠ την επόμενη περίοδο, η πρωταθλητρια ΟΦ Αγίου Δημητρίου αλλά και η Αρμενική που πηρε το βραβείο ήθους καθως και οι Πίνδος , Κύπρος και Θύελλα Κορυδαλλού πριν την έναρξη της νέας περιόδουΗ τελική Βαθμολογία ήταν: Ηλεκτρονικό αρχείο εφ. "Αθλητική Ηχώ". Ανδρέας Μπόμης "Γκολ 2000 Ένας αιώνας ποδόσφαιρο", Εκδόσεις Πελεκάνος, Αθήνα 1999, σελίδες 260-261.
Συμμαχία της 8ης Μαρτίου

Η Συμμαχία της 8ης Μαρτίου (αραβικά: تحالف 8 آذار) είναι ένας συνασπισμός διαφόρων πολιτικών κομμάτων στο Λίβανο. Ήταν ο κυβερνών συνασπισμός στο Λίβανο με την κυβέρνηση με επικεφαλής τον πρωθυπουργό Νατζίμπ Μικάτι από τον Ιούνιο του 2011 έως τις 23 Μαρτίου 2013.

 Η ονομασία του πάρθηκε από τις 8 Μαρτίου 2005, όταν διαφορετικά κόμματα κάλεσαν για μαζική συγκέντρωση στο κέντρο της Βηρυτού ως απάντηση στην Επανάσταση του Κέδρου. Η διαδήλωση ευχαρίστησε τη Συρία για το ότι βοήθησε στον τερματισμό του εμφυλίου πολέμου του Λιβάνου, τη βοήθεια για τη σταθεροποίηση του Λιβάνου και την υποστήριξη της αντίστασης του Λιβάνου στην ισραηλινή κατοχή. Το Ελεύθερο Πατριωτικό Κίνημα (CPL) αποτέλεσε τη βάση του κινήματος της Συμμαχίας της 14ης Μαρτίου. Το CPL ξεκίνησε τον απελευθερωτικό πόλεμο κατά του συριακού στρατού στις 14 Μαρτίου 1989 και συμμετείχε σε όλες τις διαδηλώσεις εναντίον της κατοχής της Συρίας μέχρι τη μαζική διαδήλωση της Επανάστασης του Κέδρου στις 14 Μαρτίου 2005. Το Ελεύθερο Πατριωτικό Κίνημα (CPL) διαχωρίστηκε από τη Συμμαχία της 14ης Μαρτίου 2006 στις 6 Φεβρουαρίου 2006, όταν ο ηγέτης του Μισέλ Αούν υπέγραψε μνημόνιο κατανόησης με τη Χεζμπολάχ. Το CPL εξέτασε το έργο του κατά της συριακής κυβέρνησης που ολοκληρώθηκε όταν ο συριακός στρατός εγκατέλειψε το Λίβανο στα τέλη Απριλίου του 2005. Το Ελεύθερο Πατριωτικό Κίνημα υπό την ηγεσία του Μισέλ Αούν, εντάχθηκε τελικά στην ανταγωνιστική συμμαχία της 8ης Μαρτίου, καθιστώντας έναν από τους κύριους εταίρους του συνασπισμού. Το Προοδευτικό Σοσιαλιστικό Κόμμα εγκατέλειψε τη Συμμαχία της 14ης Μαρτίου τον Ιανουάριο του 2011, αφού αποτέλεσε έναν από τους ακρογωνιαίους λίθους και φαινομενικά ευθυγραμμίστηκε με το Συγκρότημα Αλλαγής και Μεταρρύθμισης της Συμμαχίας μετά την επίσκεψη του Ουαλίντ Τζουμπλάτ στη Δαμασκό. Η κίνηση αυτή έδωσε στην συμμαχία και στους εταίρους της πλειοψηφία στο κοινοβούλιο, δίνοντάς τους τη δυνατότητα να ονομάσουν τον Ναζίμ Μικατί ως πρωθυπουργό για να σχηματίσουν την κυβέρνηση του Λιβάνου τον Ιούνιο του 2011. Η κυβέρνηση που σχηματίστηκε από τη Συμμαχία της 8ης Μαρτίου διατηρήθηκε 22 μήνες μέχρι την παραίτηση του Μικατί στις 23 Μαρτίου 2013. Επίσημος ιστότοπος
Ναός της Ήρας (Μεταπόντιο)

Ο Ναός της Ήρας ή Ναός των Παλατινών Πινάκων ή στα ιταλικά Tavole palatine είναι αρχαίος ελληνικός ναός δωρικού ρυθμού που ήταν κτισμένος στο Μεταπόντιο, αποικία των αρχαίων Αχαιών στον κόλπο του Τάραντα στην Μεγάλη Ελλάδα.

 Ο αρχαιολογικός χώρος περιέχει τα ερείπια δύο ναών, που ανάγονται από το 570 π.Χ. ως το 480 π.Χ. Ο πρώτος ίσως να ήταν αφιερωμένος στον Απόλλωνα. Ο δεύτερος, από τον οποίο σώζονται δεκαπέντε κίονες, είναι ο ναός της Ήρας. Βρίσκεται έξω από την αρχαία πόλη του Μεταπόντιου. Encyclopaedia Britannica
Κάρολος Χριστιανός Έρντμαν της Βυρτεμβέργης-Ελς

Ο Κάρολος-Χριστιανός-Έρντμαν, γερμ. Charles-Christian-Erdmann (26 Οκτωβρίου 1716 - 14 Δεκεμβρίου 1792) από τον Οίκο της Βυρτεμβέργης ήταν δούκας της Βυρτεμβέργης-Ελς (1744-92) και δούκας της Βυρτεμβέργης-Μπέρνστατ (1745-92).

 Ήταν ο μόνος γιος του Χριστιανού-Ούλριχ Β΄ δούκα της Βυρτεμβέργης-Βίλχελμινενορτ και της Φιλιππίνας-Καρλόττας, κόρης του Έρντμαν κόμη του Ρέντερν-Κράππιτς. Το 1744 διαδέχθηκε τον πατέρα του ως δούκας της Βυρτεμβέργης-Ελς και το 1745 τον άτεκνο θείο του Κάρολο δούκα της Βυρτεμβέργης-Μπέρνστατ. Το 1792 απεβίωσε στο Ελς (Πολωνικά: Λεγκνίτσα) σε ηλικία 76 ετών. Δεν είχε άρρενες απογόνους· ήταν ο τελευταίος του κλάδου του και το Ελς περιήλθε στον σύζυγο της κόρης του. Νυμφεύτηκε και είχε τέκνο: Φρειδερίκη-Σοφία-Καρλόττα-Αυγούστα 1751-1789, παντρεύτηκε τον Φρειδερίκο-Αύγουστο των Γουέλφων πρίγκιπα του Μπράουνσβαϊγκ-Βόλφενμπυτελ. Ο Φρειδερίκος-Αύγουστος το 1792 διαδέχθηκε τον πεθερό του ως δούκας του Ελς. Δεν απέκτησε τέκνα και τον διαδέχθηκε ο ανιψιός του Φρειδερίκος-Γουλιέλμος δούκας του Μπράουνσβαϊγκ-Βόλφενμπυτελ. Klaus Graf: 3.1.1 Heinrich, in: Sönke Lorenz, Dieter Mertens, Volker Press (eds.): Das Haus Württemberg. Ein biographisches Lexikon, Kohlhammer, Stuttgart 1997, ISBN 3-17-013605-4, pp. 123–124
Εκλογές γερουσιαστών της Γκαμπόν 2021

Οι γερουσιαστικές εκλογές της Γκαμπόν του 2021 διεξήχθησαν στις 30 Ιανουαρίου και στις 6 Φεβρουαρίου 2021 προκειμένου να ανανεωθούν με έμμεση ψηφοφορία τα μέλη της γερουσίας της Γκαμπόν. Όπως ήταν αναμενόμενο, νικητής των εκλογών ήταν σε μεγάλο βαθμό το κυβερνών Δημοκρατικό Κόμμα της Γκαμπόν, το οποίο διατήρησε τη συντριπτική απόλυτη πλειοψηφία, στο πλαίσιο της μείωσης του αριθμού των γερουσιαστών.

 Ήταν οι πρώτες εκλογές μετά τη μείωση του αριθμού των εκλεγμένων μελών από τους 102 γερουσιαστές σε 52 και την επιστροφή σε εκλογές δύο γύρων που αποφασίστηκαν μετά τον Εθνικό Διάλογο, καθώς και την προσθήκη στα τέλη Δεκεμβρίου του 2020 των γερουσιαστών που διορίζονται από τον πρόεδρο , . Η Γερουσία είναι η άνω βουλή του διμερούς κοινοβουλίου της Γκαμπόν. Αποτελείται από 67 γερουσιαστές που εκλέγονται στο σύνολό τους κάθε έξι έτη, συμπεριλαμβανομένων 52 που εκλέγονται με έμμεση ψηφοφορία σε δύο γύρους με πλειοψηφικό σύστημα από τα μέλη των δημοτικών συμβουλίων και των νομαρχιακών συνελεύσεων, στα οποίαπροστίθενται 15 γερουσιαστές που διορίζονται από τον πρόεδρο , . Για πρώτη φορά το PDG διοργάνωσε προκριματικές εκλογές για να επιλέξει τους υποψηφίους του για τις εκλογές Γερουσίας. Η ομαλή λειτουργία τους είχε ως αποτέλεσμα το κόμμα να υπερηφανεύεται για ένα μάθημα συμμετοχικής δημοκρατίας προς την αντιπολίτευση. . Στις 18 Ιανουαρίου, ωστόσο, ο κατάλογος των υποψηφίων του κόμματος δημοσιοποιήθηκε και είδε αρκετούς από αυτούς που ήρθαν στην κορυφή στις προκριματικές εκλογές στην εκλογική τους περιφέρεια να παραμερίζονται από την εποπτεία του προέδρου Αλί Μπονγκό . Σε 22 από τις 52 εκλογικές περιφέρειες, οι υποψήφιοι του PDG δεν είχαν αντίπαλο . Οι εκλογές κερδήθηκαν σε μεγάλο βαθμό από το κυβερνών Δημοκρατικό Κόμμα της Γκαμπόν, καθώς κέρδισε 45 έδρες στον πρώτο γύρο. Μόνο πέντε έδρες κέρδισαν άλλα κόμματα, τρεις από τις οποίες κέρδισαν οι Δημοκράτες, μία οι Σοσιαλδημοκράτες της Γκαμπόν και μία άλλη το Σοσιαλδημοκρατικό Κόμμα . Σε δύο μόνο εκλογικές περιφέρειες χρειάστηκε να διεξαχθεί δεύτερος γύρος. . Ο Πρόεδρος Αλί Μπονγκό προέβη στο διορισμό στις 27 Φεβρουαρίου στον διορισμό με διάταγμα 15 μη εκλεγμένων γερουσιαστών, συμπεριλαμβανομένων επτά γυναικών . Η εναρκτήρια σύνοδος ολομέλειας της 5ης περιόδου της Γερουσίας πραγματοποιήθηκε την 1η Μαρτίου, και στην προεδρία επανεξελέγη η Λουσί Μιλεμπού-Αουμπουσόν, η οποία ήταν και μοναδική υποψήφια
PokerStars

Το PokerStars είναι λογισμικό στο οποίο ο παίκτης μπορεί να κατεβάσει στον υπολογιστή του και να ξεκινήσει να παίζει πόκερ και τις παραλλαγές του όπως τα: Texas Holdem, Omaha, Omaha Hi/Lo (8 or Better), Stud, Stud Hi/Lo (8 or Better), Razz, Five-Card Draw, Deuce to Seven Triple Draw, Deuce to Seven Single Draw και Badugi. HORSE, HOSE, Mixed Hold'em, Mixed Omaha Hi/Lo, Triple Stud and 8-Game. Αυτό το λογισμικό είναι διαθέσιμο για υπολογιστές με Windows και Macintosh.

 Το PokerStars ξεκίνησε την beta έκδοση του λογισμικού του στις 11 Σεπτεμβρίου 2001 και αργότερα, στις 12 Δεκεμβρίου 2001, άρχισε παιχνίδια με πραγματικά χρήματα . Το PokerStars ήταν αρχικά καταχωρημένο στην Κόστα Ρίκα και ανήκει στην οικογένεια Scheinberg του Ισραήλ. Η εταιρεία στη συνέχεια μεταφέρθηκε στη Νήσο του Μαν που αποτελεί Κτήση του Βρετανικού Στέμματος. Το PokerStars έχει άδεια από την Gambling Supervision Commission της Νήσου του Μαν. Μετά την μεταφορά της εταιρείας στη Νήσο του Μαν το PokerStars έχει αποτελέσει το αντικείμενο συζήτησης των μέσων μαζικής ενημέρωσης σχετικά με πιθανή αρχική δημόσια προσφορά ή συγχώνευση με εταιρεία εισηγμένη στο χρηματιστήριο. Αναλυτές εκτιμούσαν ότι η αξία της ήταν περίπου 2,5 δισεκατομμύρια δολάρια Αμερικής το 2004, κάτι που έκανε το Pokerstars μια εταιρεία από τις μεγαλύτερες μη εισηγμένες εταιρείες τυχερών παιχνιδιών στον κόσμο.Στις 27 Δεκεμβρίου 2009, το Pokerstars κατέκτησε το παγκόσμιο ρεκόρ για το μεγαλύτερο online τουρνουά. Το ποσό συμμετοχής του τουρνουά ήταν $ 1 και ο αριθμός-ρεκόρ συμμετεχόντων έφτασε τους 149.196 παίκτες. Η ιστοσελίδα έκανε το χέρι νούμερο 60.000.000.000 στις 31 Μαρτίου 2011. Ο Pogo650 κέρδισε το χέρι ορόσημο κερδίζοντας 102.090$.Το 2005, το PokerStars.com βραβεύτηκε από το eGaming ως η "Καλύτερη εταιρεία Online Poker της χρονιάς".Το PokerStars έχει περίπου 20.000 παίκτες που παίζουν παιχνίδια με πραγματικά χρήματα καθημερινά.Τον Οκτώβριο του 2008, το PokerStars ξεκίνησε το PokerStars.it, αποκλειστικά για τους Ιταλούς παίκτες, το οποίο προσφέρει τουρνουά με πραγματικά χρήματα σε ευρώ εκτός από τα συνήθη παιχνίδια με εικονικά χρήματα. Το Pokerstars διοργανώνει το ‘Sunday Million’, ένα εβδομαδιαίο τουρνουά με εγγυημένο έπαθλο $ 1.500.000.Στις 29 Μαρτιου ο Έλληνας '69JOCKER69'κέρδισε το τουρνουά και το βραβείο τών $220.630.24 Ιστοσελίδα Pokerstars
Όμοιοι πίνακες

Στην γραμμική άλγεβρα, δύο πίνακες A {\displaystyle A} , B {\displaystyle B} είναι όμοιοι αν υπάρχει ένας αντιστρέψιμος πίνακας P {\displaystyle P} , τέτοιος ώστε A = P − 1 B P {\displaystyle A=P^{-1}BP} .

 Η σχέση της ομοιότητας πινάκων είναι μία σχέση ισοδυναμίας. Δύο όμοιοι πίνακες έχουν ίση ορίζουσα.:124:58:94 Δύο όμοιοι πίνακες έχουν ίσο ίχνος.:124:59:94 Δύο όμοιοι πίνακες έχουν τις ίδιες ιδιοτιμές.:137 Δύο όμοιοι πίνακες έχουν το ίδιο χαρακτηριστικό πολυώνυμο.:141 Αν δύο πίνακες A {\displaystyle A} και B {\displaystyle B} είναι όμοιοι, τότε οι ανάστροσφοί τους είναι όμοιοι. Αν δύο πίνακες A {\displaystyle A} και B {\displaystyle B} είναι όμοιοι, τότε οι δυνάμεις τους A k {\displaystyle A^{k}} και B k {\displaystyle B^{k}} για k ∈ N {\displaystyle k\in \mathbb {N} } είναι όμοιοι. Διαγωνιοποιήσιμος πίνακας
Προσωπικό καταστρώματος

Στην κατηγορία προσωπικό καταστρώματος του προσωπικού πλοίων σύμφωνα με το άρθρο 73 του Κ.Δ.Ν.Δ. χορηγούνται γενικά τα εξής Αποδεικτικά ναυτικής ικανότητας που αποτελούν και τις επίσημες ειδικότητες του κλάδου: Δίπλωμα Πλοιάρχου Α΄, Β΄, και Γ΄ τάξεως (με κατώτερο το Γ΄ τάξεως). Δίπλωμα Πρακτικού Πλοιάρχου. Πτυχίο Ναυκλήρου Πτυχίο Κυβερνήτου Α΄, Β΄, και Γ΄ τάξεως (που πρόκειται για μικρά σκάφη). Πτυχίο Κυβερνήτου Ρυμουλκών και Άδεια ναύτη.Σε κάθε πλοίο το προσωπικό καταστρώματος διακρίνεται σε Αξιωματικούς Καταστρώματος, σε Υπαξιωματικούς Καταστρώματος και σε Πλήρωμα Καταστρώματος.

 Οι εργαζόμενοι σε πλοίο που ανήκουν στο προσωπικό καταστρώματος κατά τη διάρκεια του πλου εκτελούν τις ακόλουθες εργασίες: Εργασίες κατά βάρδιες (συνήθως τετραωρίες) σε κάθε μια των οποίων συμμετέχει ένας Αξιωματικός (Υποπλοίαρχος ή Ανθυποπλοίαρχος), ένας ναύτης πηδαλιούχος και ένας ναύτης οπτήρας. Ο Αξιωματικός Γεφύρας, με την είσοδό του στη γέφυρα, ενημερώνεται αμέσως από τον αποχωρούντα Αξιωματικό για οτιδήποτε κρίνεται απαραίτητο, για την θέση του πλοίου και στη συνέχεια προσέχει για την σωστή λειτουργία των φανών ναυσιπλοΐας, την τήρηση της πορείας του πλοίου, χειριζόμενος τα ναυτιλιακά όργανα και τις συσκευές ναυτιλίας του πλοίου, δίνοντας ανάλογες εντολές στον πηδαλιούχο. Επίσης το πρωί (πριν την ανατολή, κατά το λυκαυγές), το μεσημέρι (στη μεσουράνηση του ήλιου) και το απόγευμα (στο λυκόφως) υπολογίζει το γεωγραφικό στίγμα του πλοίου το οποίο και μεταφέρει στον ναυτικό χάρτη πορείας. Παράλληλα διενεργεί μετεωρολογικές παρατηρήσεις και συγχρόνως εποπτεύει των εργασιών καταστρώματος (κατά την ημέρα) ή των καθαρισμών των κυτών (στα δεξαμενόπλοια που γίνονται σε όλο το 24ωρο) και της καλής κατάστασης των φορτίων. Όλων των παραπάνω κάνει σχετική μνεία στο Ημερολόγιο Γεφύρας. Ο Πηδαλιούχος με την είσοδό του στη γέφυρα ενημερώνεται για την ακολουθητέα πορεία του πλοίου, επαναλαμβάνοντας και επιβεβαιώνοντας αυτή, την οποία και συνεχίζει να ακολουθεί εκτελώντας τις εντολές του Αξιωματικού Γεφύρας στους ακριβείς χειρισμούς του πηδαλίου. Ο Οπτήρας ναύτης με την είσοδό του στη γέφυρα ενημερώνεται και αυτός σχετικά από τον προηγούμενο για τυχόν στόχους, ή άλλου συμβάντος, στη συνέχεια παρακολουθεί την πορεία του πλοίου, τον γύρω θαλάσσιο χώρο, τους πλοϊκούς φανούς, αναφέροντας στον Αξιωματικό Γεφύρας παν ότι αντιληφθεί. Ο Οπτήρας εκτελεί παράλληλα και καθήκοντα αγγελιαφόρου. Εκτός των παραπάνω απασχολουμένων οι υπόλοιποι εκτός βαρδιών ασχολούνται με καθαρισμούς, λιπάνσεις, σφυροκρούσεις (ματσακόνι), βαφές, προετοιμασία κυτών για επικείμενη φόρτωση κ.λπ. Κατά την παραμονή του πλοίου εντός λιμένα ή σε όρμο ή σε αγκυροβόλιο, το προσωπικό καταστρώματος ασχολείται, επίσης κατά βάρδιες, σε γενικές εργασίες, καθώς και με την φύλαξη του σκάφους και τον έλεγχο του περί την αγκυροβολία θαλάσσιου χώρου.
Γούκας Σουκάουα

Ο Λούκας Τσουκάλα (γεννημένος στις 26 Μαΐου 1984 στο Γκντανσκ) είναι Πολωνός επαγγελματίας ποδοσφαιριστής ο οποίος αγωνίζεται ως κεντρικός αμυντικός για λογαριασμό της Οσμάνλισπορ και της Εθνικής Πολωνίας.

 Τον Ιούνιο του 2011, ο Τσουκάλα αποκτήθηκε από την Ουνιβερσιτάτεα Κλουζ, βάζοντας την υπογραφή του σε συμβόλαιο τριετούς διάρκειας. Τον Αύγουστο του 2012, ο Λούκας υπέγραψε στην ρουμανική Στεάουα Βουκουρεστίου. Στις 4 Νοεμβρίου 2012, ο Τσουκάλα σκόραρε το πρώτο του τέρμα με την φανέλα της διεκδικήτριας του τίτλου στη Ρουμανία, Στεάουα σε μια νίκη με σκορ 3–1 επί της αιώνιας της αντιπάλου στο Βουκουρέστι, Ντιναμό, βοηθώντας να αποκτήσει μια σχέση αγάπης με τους οπαδούς της Στεάουα. Ο Λούκας Τσουκάλα είναι πολύγλωσσος, καθώς έχει πολύ καλή γνώση των Πολωνικών, των Αγγλικών, των Γαλλικών, των Γερμανικών και των Ρουμανικών. Είναι, επίσης, κάτοχος της γερμανικής υπηκοότητας. Οι γονείς του μετανάστευσαν στη Γερμανία κατά τα παιδικά του χρόνια. Μεγάλωσε στην γερμανική περιοχή του Τριρ. Στεάουα Βουκουρεστίου: Ρουμανικό Πρωτάθλημα: 2012–13 Σούπερ Καπ Ρουμανίας: 2013 Προφίλ στο Kicker.de Προφίλ του Γούκας Σουκάουα στην ιστοσελίδα 90minut Προφίλ στο Transfermarkt (Αγγλικά)
Αγάπη για πάντα

Το Αγάπη για πάντα είναι ελληνικό κοινωνικό δράμα του 1969 σε σενάριο των Νίκου Νικολαΐδη και Σταύρου Τσιώλη και σκηνοθεσία Βασίλη Γεωργιάδη από την κινηματογραφική εταιρία παραγωγής ταινιών Φίνος Φιλμ.

 Ένα κακομαθημένο πλουσιοκόριτσο (Ζωή Λάσκαρη) και ένας ταλαντούχος αλλά φτωχός πιανίστας (Γιάννης Φέρτης) ερωτεύονται αλλά οι γονείς της κοπέλας έχουν διαφορετική άποψη για έναν επικείμενο γάμο απορρίπτοντας τον και προωθώντας έναν πολύφερνο γαμπρό της «τάξης» τους. Η επιμονή των γονιών της όσο και μια παρεξήγηση με τον αγαπημένο της, την ωθούν αρχικά να δεχτεί να αρραβωνιαστεί με τις ευλογίες της οικογένειας της, έναν πλούσιο μεγαλοεπιχειρηματία. Ένα ατύχημα στο χέρι, αναγκάζει τον φτωχό πιανίστα να μείνει μακριά από το πιάνο του φέρνοντας όμως ξανά πίσω την αγαπημένη του για να του συμπαρασταθεί καθώς έχει χάσει την πίστη του ότι μια μέρα θα μπορέσει να γίνει διάσημος πιανίστας και να τον εγκαταλείπει αμέσως μετά την αποθεραπεία του. Ωστόσο ένα άλλο μεγάλο γεγονός θα τους ξαναφέρει πάλι μαζί. Ζωή Λάσκαρη, Ελένη Μαντούδη Γιάννης Φέρτης, Δημήτρης Ανδρέας Φιλιππίδης, κύριος Μαντούδης Κάκια Παναγιώτου, κυρία Μαντούδη Μέλπω Ζαρόκωστα, νοσοκόμα Άγγελος Μαυρόπουλος, πωλητής Νότης Περγιάλης, καθηγητής Καμπανάς Νίκος Κάπιος, Τάκης Μάκης Ρευματάς, Κώστας Κατερίνα Γώγου, Πένυ Μαίρη Τρικουράκη, Μαρία Άγγελος Μαυρόπουλος, πωλητής πιάνων Η ταινία περιέχει εσωτερικά γυρίσματα από το δισκοπωλείο του θρυλικού πολυκαταστήματος Μινιόν που βρισκόταν στη συμβολή των οδών Πατησίων και Δώρου. Αγάπη για πάντα στο cine.gr
Εκλογική περιφέρεια Δράμας

Η εκλογική περιφέρεια Δράμας είναι μια από τις 59 εκλογικές περιφέρειες της Ελλάδας. Είναι μία από τις πέντε εκλογικές περιφέρειες της μείζονος περιφέρειας Ανατολικής Μακεδονίας και Θράκης. Η εκλογική περιφέρεια Δράμας αντιπροσωπεύει 114.364 δημότες και περιλαμβάνει τους δήμους Δράμας, Δοξάτου, Κάτω Νευροκοπίου, Παρανεστίου και Προσοτσάνης . Αντιστοιχεί σε 3 έδρες στο Κοινοβούλιο, με βάση τους εγγεγραμμένους ψηφοφόρους, όπως προέκυψε από την απογραφή του 2021.

 Στην Εκλογική περιφέρεια Δράμας υπάγονται πέντε καλλικρατικοί δήμοι: Δήμος Δράμας (52.754 εγγεγραμμένοι ψηφοφόροι) Δήμος Δοξάτου (20.157 εγγεγραμμένοι ψηφοφόροι) Δήμος Κάτω Νευροκοπίου (12.225 εγγεγραμμένοι ψηφοφόροι) Δήμος Παρανεστίου (8.800 εγγεγραμμένοι ψηφοφόροι) Δήμος Προσοτσάνης (23.076 εγγεγραμμένοι ψηφοφόροι) Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στην εκλογική περιφέρεια Δράμας. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση. Στον πίνακα περιλαμβάνονται τα αποτελέσματα των εκλογών για το Ευρωπαϊκό Κοινοβούλιο από το 1999 και μετά στην εκλογική περιφέρεια Δράμας. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια. Στον πίνακα περιλαμβάνονται τα αποτελέσματα των δύο δημοψηφισμάτων που διεξήχθησαν μετά τη Μεταπολίτευση (μορφή του Πολιτεύματος το 1974 και έγκριση ή απόρριψη της πρότασης των δανειστών το 2015). Βουλ. 1996, Ευρ. 1999, Βουλ. 2000, Βουλ. 2004, Ευρ. 2004, Βουλ. 2007, Ευρ. 2009, Βουλ. 2009, Βουλ. Μ. & Ι. 2012, Ευρ. 2014, Βουλ. 2015, Ευρ. 2019: Ιστοσελίδα Υπ. Εσωτερικών Αρχειοθετήθηκε 2019-04-11 στο Wayback Machine..
Δεύτερος Ψυχρός Πόλεμος

Ο όρος Δεύτερος Ψυχρός Πόλεμος (αγγλικά: Second Cold War‎) ή Νέος Ψυχρός Πόλεμος χρησιμοποιείται για να περιγράψει την έξαρση και ένταση των διπλωματικών σχέσεων μεταξύ του δυτικού κόσμου (ειδικά των Ηνωμένων Πολιτειών και της Ευρωπαϊκής Ένωσης) και της Ρωσίας με τον Βλαντίμιρ Πούτιν, καθώς και νέους παράγοντες, όπως είναι η Κίνα, η Βόρεια Κορέα, η Ινδία και το Ιράν. Αυτός ο όρος μπορεί επίσης να χρησιμοποιηθεί για να αναφερθεί σε μια λανθάνουσα σύγκρουση μεταξύ των Ηνωμένων Πολιτειών και της Κίνας, όπως ο Εμπορικός Πόλεμος μεταξύ των Ηνωμένων Πολιτειών και της Κίνας.

 Το 1998, ο Τζορτζ Κίναν περιέγραψε την ψηφοφορία που έγινε στη Γερουσία των ΗΠΑ για επέκταση του ΝΑΤΟ προς ανατολάς ώστε να συμπεριλάβει την Πολωνία, την Ουγγαρία και την Τσεχική Δημοκρατία ως «την αρχή ενός νέου ψυχρού πολέμου» και προέβλεψε ότι «οι Ρώσοι θα αντιδράσουν σταδιακά αρκετά αρνητικά και αυτό θα επηρεάσει την πολιτική». Ο δημοσιογράφος Έντουαρντ Λούκας δημοσίευσε το 2008 το βιβλίο του "Ο Νέος Ψυχρός Πόλεμος: Πώς το Κρεμλίνο απειλεί τόσο τη Ρωσία όσο και τη Δύση" (The New Cold War: How the Kremlin Menaces both Russia and the West), υποστηρίζοντας ότι ένας νέος ψυχρός πόλεμος μεταξύ Ρωσίας και Δύσης είχε ήδη ξεκινήσει.Τον Ιούνιο του 2019, οι καθηγητές του Πανεπιστημίου της Νότιας Καλιφόρνια Στίβεν Λάμυ και Ρόμπερτ Ίνγκλις συμφώνησαν ότι ο «νέος ψυχρός πόλεμος» θα αποσπούσε την προσοχή των πολιτικών κομμάτων από μεγαλύτερα ζητήματα όπως η παγκοσμιοποίηση, η υπερθέρμανση του πλανήτη, η παγκόσμια φτώχεια, η αυξανόμενη ανισότητα και ο λαϊκισμός. Ωστόσο, ο Λάμυ ανέφερε ότι ο νέος ψυχρός πόλεμος δεν είχε ακόμη ξεκινήσει, ενώ ο Ίνγκλις είπε ότι είχε ήδη ξεκινήσει. Ο Ίνγκλις ανέφερε επιπλέον ότι η Κίνα αποτελεί πολύ μεγαλύτερη απειλή από τη Ρωσία στον κυβερνοπόλεμο, αλλά όχι τόσο όσο ο ακροδεξιός λαϊκισμός μέσα από φιλελεύθερα κράτη όπως οι ΗΠΑ.Στην ομιλία του τον Σεπτέμβριο του 2021 στη Γενική Συνέλευση των Ηνωμένων Εθνών, ο πρόεδρος των ΗΠΑ Τζο Μπάιντεν ανέφερε ότι οι ΗΠΑ «δεν επιδιώκουν έναν νέο ψυχρό πόλεμο ή έναν κόσμο χωρισμένο σε άκαμπτα στρατόπεδα» και ότι οι ΗΠΑ θα συνεργαστούν «με κάθε έθνος που θα προχωρήσει και θα επιδιώξει ειρηνική επίλυση σε κοινές προκλήσεις», παρά τις «έντονες διαφωνίες σε άλλους τομείς, γιατί όλοι θα υποστούμε τις συνέπειες της αποτυχίας μας».